Metem Usbroch vom 1. Wältchrieg esch d'Schtadt uf Petrograd (Petersstadt) ombenennt worde. Bim Usbroch vode Revolution hedmer met em Panzerkreuzer Aurora uf de Wenterpalascht, d'Eremitage, gschosse ond ehn gschdörmt, do die provisorisch Regierig i dem Gebäude, weles höt eis vode gröschde Musee uf de Wält esch, tagt hed. Noch em Tod vom Revolutionär Lenin esch d'Schtadt zo sine Ehre uf Leningrad ombenennt worde. 1941-1944 esch d'Schtadt 900 Täg lang vode Nazis belagert worde. Währed dere Zyyt send öber 470 000 Börger oms Läbe cho. Wäge dem hed Petersburg 1965 de Ehretitel vonere Heldestadt becho.